В 1925 година завежда Струмишка околия на ВМРО заедно с Атанас Ансаров. Там води чета от 14 четници заедно с Йосиф Киров, който води 18 четници. През октомври същата година Милан Постоларски активно участва в отблъскването на гръцките войски по време на така наречения Петрички инцидент. Оглавява отряд от 260 милиционери и четирима войници и отбранява позициите около пограничен пост № 6 в Беласица, югоизточно от Петрич.&lt;ref name="tiulekov/"&gt;Тюлеков, Димитър. „Обречено родолюбие. ВМРО в Пиринско 1919-1934“, Благоевград, 2001.&lt;/ref&gt; През 1928 година е делегат на Седмия конгрес на ВМРО.